Újtikos Községi Önkormányzat Képviselő-testületének 1/2017 (I.25..) önkormányzati rendelete

Hatályos:2017-01-25 -tól

Újtikos Községi Önkormányzat Képviselő-testületének 1/2017 (I.25..) önkormányzati rendelete

A község igazgatási területére vonatkozó Szabályozási Terveinek elfogadásáról, és a Helyi Építési Szabályzat megállapításáról szóló 7/2006. (VI.09.) rendelet módosításáról

**Újtikos Községi Önkormányzat**

**Képviselő-testületének**

**1/2017. (I.16.) Önkormányzati rendelete**

**a község  igazgatási területére vonatkozó Szabályozási Terveinek elfogadásáról, és a Helyi Építési Szabályzat megállapításáról szóló**

**7/2006. (VI.09.) rendelet módosításáról**

Újtikos Községi Önkormányzat Képviselő-testülete az épített környezet alakításáról és védelméről szóló 1997. évi LXXVIII. törvény 13. § (1) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. §. (1) bekezdés 5. pontjában meghatározott feladatkörében eljárva a következőket rendeli el:

**1.§**

A község igazgatási területére vonatkozó Szabályozási Terveinek elfogadásáról, és a Helyi Építési Szabályzat megállapításáról szóló Rendelet (a továbbiakban: Rendelet) 3.§ (2) bekezdése helyébe az alábbi lép:

„(2)   Az Má övezetekben:

a)   A telek beépítettsége nem haladhatja meg a 3 %-ot, de maximum 300 m²-t, birtokközpont telkén a 30 %-ot. Önálló lakóépülettel a telekterület legfeljebb 1.5 %-a, de legfeljebb 300 m2 építhető be. A lakóépület elhelyezését lehetővé tevő területen 1.5% beépíthetőséggel elhelyezhető a termékek közvetlen fogyasztását célzó vendéglátó és turizmus célját szolgáló szállás jellegű épület is. Szállásjellegű 7,5m, vendéglátó és szolgáltató épület 8,5m legnagyobb építménymagassággal.

b)   A telken az épületeket a szabadon álló beépítési módhoz tartozó, legalább 10 méter elő-, oldal- és hátsókert által meghatározott építési helyen belül kell elhelyezni. Abban az esetben is, ha a szabályozott építménymagasság szerint kevesebb is elegendő lenne.  A telken belül a szomszédos telekhatárral párhuzamosan minimum 15m sávszélességben telken belüli erdősáv létesítését az övezet szélső telkeinél elő kell írni, a használatba vételi engedélyig pedig a tulajdonos kötelezettségével azt meg kell valósíttatni. Ez esetben az elő és oldalkert is 15m-re módosul.

c)   Épületet és építményt csak szabadon állóan lehet építeni legfeljebb 4,0 méter építménymagassággal. Termékfeldolgozó épület a technológiának megfelelően kivételesen magasabb is lehet, de max. 8,0 m.

d)    az építési munka csak akkor engedélyezhető, ha legalább : a korszerű közműpótlóval való villamos energia ellátás, az illetékes szakhatóságok által elfogadott megoldással az ivóvízellátás és a szennyvíztisztítás és szennyvízelhelyezés, továbbá legalább a nyílt árkos csapadékvíz elvezetés biztosított.”

**2.§**

1. E rendelet 2017. január 25-én lép hatályba és az azt követő napon hatályát veszti.
2. Hatályát veszti a Rendelet 3.§ (1) –(2) bekezdései.

Újtikos, 2017.január 13.

                 **Takács József                                                                       Dr. Kiss Imre**

                  polgármester                                                                               jegyző